STA บวก 3% นิวไฮรอบ 2 เดือน โบรกฯชูเป้า 14 บ. ชี้ปีนี้เทิร์นอะราวด์-รับผลดีเงินบาทอ่อนค่า
STA บวก 3% นิวไฮรอบ 2 เดือน โบรกฯเคาะเป้า 14 บ. ลุ้นปีนี้เทิร์นอะราวด์-รับผลดีเงินบาทอ่อน ล่าสุดอยู่ที่ 13.40 บาท บวก 0.40 บาท หรือ 3.08% มูลค่าซื้อขาย 221.32 ล้านบาท
STA บวก 3% นิวไฮรอบ 2 เดือน โบรกฯเคาะเป้า 14 บ. ลุ้นปีนี้เทิร์นอะราวด์-รับผลดีเงินบาทอ่อน ล่าสุดอยู่ที่ 13.40 บ. บวก 0.40 บ. หรือ 3.08% มูลค่าซื้อขาย 221.32 ลบ.
5 พ.ค. 2563

ผู้สื่อข่าวรายงานว่า ราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA ล่าสุด ณ เวลา 11.30 น. อยู่ที่ 13.40 บาท บวก 0.40 บาท หรือ 3.08% สูงสุดที่ 13.60 บาท ต่ำสุดที่ 12.80 บาท ด้วยมูลค่าซื้อขาย 221.32 ล้านบาท โดยราคาหุ้นปรับตัวขึ้นสูงสุดในรอบ 2 เดือน นับตั้งแต่ราคาหุ้นอยู่ที่ระดับ 13.60 บาท เมื่อวันที่ 6 มี.ค.2563

ทั้งนี้ บล.เอเซีย พลัส ระบุในบทวิเคราะห์ ประเมินราคาเป้าหมาย STA ที่ 14 บาท/หุน เป็นหุ้นที่มีปัจจัยบวกรอบด้าน หนุนกำไรกลับมา Turnaround ในปีนี้ เริ่มจาก 1) ธุรกิจถุงมือยาง 20% ของรายได้รวม ได้แรงหนุนจากความต้องการใช้ถุงมือที่มีแนวโน้มสูงขึ้นตลลอดทั้งปี หลังผู้คนเริ่มตระหนักและให้ความสำคัญกับการป้องกันโรคต่างๆมากขึ้น 2) ธุรกิจยางพารา (80% ของรายได้รวม) ฟื้นตัวเช่นกัน จากการที่โรงงานแปรรูปยางในไทยหลายแห่งหยุดดำเนินการผลิตชั่วคราว ทำให้ลูกค้าหันมาซื้อยางจาก STA เพิ่มขึ้น 3) STA ก็ได้ประโยชน์จากทิศทางค่าเงินบาทที่อ่อนค่าต่อเนื่อง หนุนประสิทธิภาพการทำกำไรดีขึ้น